Информация

За дейността на НЧ „Заря – 1905г.“, с.Тулово, общ.Мъглиж през 2022г.

Настоящата информация за дейностите на читалището през календарната 2022г. е изготвена в съответствие с изпълнение на Програмата за работа на НЧ“ Заря – 1905г.“, с.Тулово.

Основните направления и приоритетни задачи в читалищната дейност са регламентирани и произтичат от Закона за народните читалища и от културната политика на община Мъглиж, чрез изпълнение на плана за дейността на читалището и Общинския културен календар. Те са ориентирани към развитие и обогатяване на културния живот на селото и задоваляване на потребностите на жителите чрез:

1. Обогатяване на библиотеката според нуждите на жителите.
2. Съхраняване и укрепване на традициите на бълрския народ.
3. Възпитаване и утвърждаване на националното самосъзнание.
4. Обмен между културите на различни етноси.
5. Разширяване знанията на гражданите.
6. Изграждане на активно гражданско общество.

Читалищната библиотека разполага с богат фонд от 10 000 тома интересни и актуални заглавия на детска и художествена литература. Читалищната библиотека работи съвместно с Регионална библиотека за да успее да удовлетвори интиресите на читателите от всички възрастови групи. Броят регистрирани потребители в библиотеката през отчетния период е 45. НЧ“ Заря – 1905г.“, с.Тулово. спечели проект за закупуване на книги на стойност 1394,72 лева.

Основни категории потребители са:

Учащи: 14

Пенсионери: 12

Други: 19

Посещенията в библиотеката през 2022г. са 483, от които 393 за дома, за четалня..., на организирани културни, образователни и други събития в библиотеката.......

През отчетния период фондът на библиотеката беше обогатен с общо 80нови книги, част от които са от дарения.

Библиотеката разполага с четалня с 12 места. Библиотеката разполага и с ксерокс, скенер и копир. Целогодишно за улеснение на трудно подвижните жители на селото се разнасят книги по домовете. Така самотните възрастни хора получават компанията на интересна книга.

През периода януари – декември 2022г. в читалнята на библиотеката бяха организирани редица прояви с читателите. Тематични четения и разговори с най – малките читатели за ползите от четенето.

Въпреки трудните времена и недостига на средства през 2022г. НЧ „Заря – 1905г.“ продължава да развива и културно – творческа дейност

Възродената през 2018г. беше и кукерска група „Тула“ и обичаят „Джамал“ с който групата участва на Международен фестивал в гр .Ямбол продължава своята дейност. През изминалата 2022г. в читалището са работили също Детска работилница с различни ателиета, Лазарска група, Коледарска група.

НЧ „Заря – 1905г.“ взема участие и в събитията на общинско ниво.

През 2022г. на местно ниво НЧ „Заря – 1905г.“ реализира редица прояви:

|  |  |  |  |  |
| --- | --- | --- | --- | --- |
| **Дата** | **Място** | Културна проява | **Организатор/и** | **ЗА Контакти** |
| 14.01.2022г. | В селото | Ритуал „Джамал” –прогонване на злите сили и благословия за здраве и берекет | Снежана Минчева | 0897703591 |
| 21.01.2022г. | В селото | Бабин ден- празничен карнавал в селото. Заедно с ПК „Възраждане” | Снежана Минчева | 0897703591 |
| 14.02.2022г. | В селото | Провеждане на традиционния празник „Трифон зарезан”, съвместно с кметството.Зарязването на асми ставав домовете на стопани с най-добродомашно вино. | Снежана Минчева | 0897703591 |
| 19.02.2022г. | В читалището | Изложба на тема Обесването на Васил Левски. Запознаване на децата с личният бележник (тефтерчето)на Васил Левски. | Снежана Минчева | 0897703591 |
| 01.03.2022г.  | В селото | Ден на самодееца Баба Марта самодейците към читалищетозакичиха хората с предварителноизработени мартеници. | Снежана Минчева | 0897703591 |
| 03.03.2022г. | Беседа в читалището  | Беседа по случай освобождението на България от турско робство с деца от училището.  | Снежана Минчева | 0897703591 |
| 08.03.2022г.  | В читалището  | Отбелязване на празника съвместно с ПК „Възраждане” | Снежана Минчева | 0897703591 |
| 21.03.2022г. | Разходка в гората  | Първа пролет - Пикник с децата в гората, запознаване как да се ориентираме в нея.  | Снежана Минчева | 0897703591 |
| 16.04.2022г.  | В селото  | Лазаруване - обикаляне с лазарската група по домовете.  | Снежана Минчева | 0897703591 |
| 01.04.2022г. | В читалището  | 1-ви април - Ден на хумора, сатирата и забавата.Забавниигри, четене на български гатанки и пословици.  | Снежана Минчева | 0897703591 |
| 10.04.2022г.  | В библиотеката  | Изложба посветена на Международния ден на детската книга – разглеждане на фонда на библиотеката и показване на различните видове книги.  | Снежана Минчева | 0897703591 |
| 20.04.2022г.  | В читалището  | Подготовка за Великден, боядисване, на яйца с децата. | Снежана Минчева | 0897703591 |
| 23.05.2022г.  | В библиотеката | 24-май Ден на славянската писменост и култура.Празник посветен на светитебратя Кирил и Методий.Запознаване на децата с българскатаписменост и култура.  | Снежана Минчева | 0897703591 |
| 01.06.2022г. | В читалището  | 1 юни ден на детето, отпразнуване с викторина и гатанки. | Снежана Минчева | 0897703591 |
| 02.06.2022г. | В читалището  | 2 юни – Ден на Христо Ботев и на загиналите герой на България. Презентация по темата. | Снежана Минчева | 0897703591 |
| 02.07.2022г. – 31.07.2022г. | В читалището  | Детска работилница – занимания с деца(рисуване, моделиране и др.) | Снежана Минчева | 0897703591 |
| 01.08.2022г. – 17.08.2022г. | В читалището  | Детска работилница – занимания с деца(рисуване, моделиране и др.) | Снежана Минчева | 0897703591 |
| 05.09.2022г. | В библиотеката | Съединението на България. Презентация, викторина. | Снежана Минчева | 0897703591 |
| 15.09.2022г. | В двора на читалището | Да изчистим България. С децата почистихме двора на читалището. | Снежана Минчева | 0897703591 |

|  |  |  |  |  |
| --- | --- | --- | --- | --- |
| 21.09.2022г. | В читалището  | Независимостта на България. Изложба на рисунки от децата по темата. | Тинка Димитрова | 0889030148 |
| 01.10.2022г. | Посещение по домовете на най-възрастните хора. | Международен ден на възрастните хора. Поднасяне на цветя в пенсионерския клуб. | Тинка Димитрова | 0889030148 |
| 31.10-01.11.2022г.. | В училището | Поздравителен адрес към ОУ "Христо Смирненски" с. Тулово, по случай 01.11.2022г. - Ден на народите будители | Тинка Димитрова | 0889030148 |
| 21.11.2022г. | В читалището  | Ден на християнското семейство- пресъздаване на обичая. | Тинка Димитрова | 0889030148 |
| 23.12.2022г. | В читалището  | Коледното тържество мина в забавни игри и състезания, за което децата получиха лакомства и подаръци. | Тинка Димитрова | 0889030148 |
| 24.12.2022г. | По домовете | Коледуване по домовете с коледарската група. | Тинка Димитрова | 0889030148 |

Всички самодейни колективи и жителите на селото активно участват във всички прояви от културния календар на читалището, както и в прояви на други населени места.

Благодарение на община Мъглиж, сградата отвън е санирана и в отлично състояние. Най – сериозният проблем е състоанието на голям салон, който е забранен за ползване от РЗИ поради това, че е опасен за ползване. Сцена, осветление, седалки и всичко останало са в отчайващо състояние. За съжаление това може да се случи само по Евро проект, поради значителната сума която е необходима.

Ръководството на читалището и Проверителна комисия е провело 5 заседания във връзка с дейността и проблемите на НЧ „Заря – 1905г.“.

През 2022г.. читалището си партнира и работи много добре с Кметството, ПК „Възраждане“, ОУ „Христо Смирненски“ в с.Тулово.

През 2022г. беше направено не малко, но ръководството на НЧ „Заря – 1905г.“ се стреми към все повече, за да се съхранят и запазят българските духовни ценности, българските традиции и обичаи, за да не бъдат забравени от новото поколение.

24.03.2022г.

с.Тулово

Председател:

Т. Димитрова